**ОБЩИНСКА ИЗБИРАТЕЛНА КОМИСИЯ - ДРЯНОВО**

**П Р О Т О К О Л**

**39**

На 25.10.2015 г. от 17:00 часа ОИК Дряново проведе заседание при следния дневен ред.

1. Разглеждане на постъпила жалба от Даниела Стефанова Мирчева – кандидат за общински съветник от ПП „Партия на зелените“ с наш вх. № 171/25.10.2015 г. – 15.35 часа

2. Разглеждане на постъпила жалба от д-р Нено Ненов – кандидат за общински съветник от МК “Заедно за Дряново-Реформаторски блок и Българска нова демокрация“ с наш вх. № 172/25.10.2015 г. – 16.00 часа

**1. По точка 1 от дневния ред,** за да се произнесе ОИК взе предвид следното:

Жалбата под горния номер се отнася за нарушения в техническата подготовка на местата за гласуване, изразяващи се в липса на втора кабина в СИК с над 200 избиратели, с което се затруднявало експедитивното гласуване.

В тази връзка членове на ОИК посетиха всички СИК на територията на град Дряново и констатираха, че написаното в жалбата отговаря на фактическата ситуация. Но въпреки всичко гласуването протичаше сравнително нормално и спокойно и липсваха сериозни струпвания на гласоподаватели пред СИК.

Въпреки всичко членовете на ОИК-Дряново единодушно приеха наличието на нарушения на Указанията на ЦИК във връзка с подготовка на местата за гласуване и Решение на ЦИК №2525/08.10.2015 г.

На основание горе написаното ОИК – Дряново счита жалбата за основателна и законосъобразна.

**2. По точка 2 от дневния ред,** за да се произнесе ОИК взе предвид следното:

Постъпилата жалба д-р Нено Ненов – кандидат за общински съветник от МК “Заедно за Дряново-Реформаторски блок и Българска нова демокрация“ с наш вх. № 172/25.10.2015 г. касае нарушения, извършени от Цветомир Михов – областен координатор на ПП „ГЕРБ“ и кандидатите за общински съветници от същата партия Преслава Демирева и Георги Казаков, които са извършвали груби вмешателства в работата на СИК №№ 3, 8, 9, 10 и 11 и давали указания на ангажираните там и проверявали Удостоверенията на застъпници и оказвали натиск на застъпниците от други политически сили.

С цел изясняване на описаното в жалбата, ОИК – Дряново изпрати свои представители в цитираните секции, за да бъде извършена проверка, която да потвърди или отхвърли визираното.

Резултатите от нея установиха, че действително в някой от СИК е възникнала ситуация, твърдяна в жалбата.

На основание горе написаното ОИК – Дряново счита жалбата за основателна и законосъобразна.

Предвид горното ОИК-Дряново взе следните

**РЕШЕНИЯ:**

1. На основание чл. 87, ал. 1, т. 22 от ИК приема жалбата за основателна и законосъобразна и предупреждава Общинска администрация – Дряново да се съобразява с нормативната база по осъществяване на изборния процес.
2. На основание чл. 87, ал. 1, т. 22 от ИК приема жалбата за основателна и законосъобразна и предупреждава ПП „ГЕРБ“ да обърне внимание на своите членове и симпатизанти за спазване на Закона и добрия тон при провеждането на Местни избори 2015.

**ПРЕДСЕДАТЕЛ:** Ирина Стайкова ……………………………………………..

**СЕКРЕТАР:** Цанко Цанев ………………………………………………

**ЗАМЕСТНИК – ПРЕДСЕДАТЕЛ**: Мирослава Пенчева ………………………………………………

**ЧЛЕНОВЕ:**

Николинка Колчева …………………………………….………..

Костадин Христов …………………………………….………..

Недка Витанова ………………………..……….….…………

Вяра Стоянова ……………………………………………….

Ценка Костова …………………….……………...………..

Нели Иванова ……………………………….……………..

Михаил Колев ……………………………..………………..

Десислава Заевска – Георгиева ………………………………………..…….